**Az előterjesztést előzetesen megtárgyalta:**

* Jogi és Társadalmi Kapcsolatok Bizottsága

**A határozati javaslatot törvényességi szempontból megvizsgáltam:**

 /: Dr. Károlyi Ákos :/

 jegyző

**ELŐTERJESZTÉS**

**Szombathely Megyei Jogú Város Közgyűlésének 2017. szeptember 14-i ülésére**

**Javaslat közterület elnevezésére**

Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében a közterületek elnevezése a képviselő-testület kizárólagos hatáskörébe tartozik.

Szent Márton születésének 1700. évfordulója alkalmából jóváhagyott Szent Márton Terv részét képezi a Szent Márton templom előtti közterület átalakítása, rekonstrukciója. A templom és az előtte lévő tér a középpontjában álló szoborral és a Szent Márton kúttal olyan harmonikus egységet képez, amit azzal is kifejezésre juttathatunk, hogy a templom előtti teret – a 6615/19 hrsz-ú közterület megnevezésű ingatlant – Szent Márton térnek nevezzük el. Az elnevezéssel ezen egység megvalósulása mellett a tér a párhuzamosan haladó Szent Márton utcával is harmonizálna. Fentiek alapján javaslom, a Közgyűlés a Szent Márton Terv keretében felújításra kerülő, Szent Márton templom előtti 6615/19 hrsz-ú közterület megnevezésű ingatlant Szent Márton térnek nevezze el.

A szóban forgó ingatlant az előterjesztéshez csatolt térképmásolat szemlélteti.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. augusztus „ ”**

|  |  |
| --- | --- |
|  | **/: Dr. Puskás Tivadar :/** |

**HATÁROZATI JAVASLAT**

**……./2017. (IX.14.) Kgy. sz. határozat**

1. Szombathely Megyei Jogú Város Közgyűlése Magyarország helyi önkormányzatairól szóló 2011. évi CLXXXIX. törvény 42. § 8. pontja alapján a Szombathely 6615/19 hrsz-ú közterületet Szent Márton térnek nevezi el.
2. A Közgyűlés felkéri a polgármestert és a jegyzőt, hogy a közterület elnevezésével kapcsolatos, külső szervek felé történő adatszolgáltatási kötelezettség teljesítése iránt intézkedjenek.
3. A Közgyűlés felkéri a polgármestert és a jegyzőt, hogy az 1. pontban elhatározott elnevezéssel kapcsolatban a belső nyilvántartásokon szükséges átvezetésről gondoskodjanak, és a további szükséges intézkedéseket tegyék meg.
4. A Közgyűlés felkéri a polgármestert, hogy a lakosságot a közterületi elnevezésről az önkormányzati hetilap és a Városi TV útján értesítse.

**Felelős:** Dr. Puskás Tivadar polgármester

 Dr. Károlyi Ákos jegyző

 (A végrehajtás előkészítéséért:

 Lakézi Gábor, a Városüzemeltetési Osztály vezetője,

Nagyné Dr. Gats Andrea, a Jogi, Képviselői és Hatósági Osztály vezetője,

Keringer Zsolt, az Informatikai, Minőségügyi és Gondnoksági Kabinet vezetője,

Dr. Telek Miklós, a Polgármesteri Kabinet vezetője)

**Határidő:** 2017. október 31.